ang tila may yamot na tanong ni elsa sa dalawa niyang kasama, pagkamalas sa gayong sikip ng mga taong nagtuwid na lamang sa pagkakatayo at ibig mang lumipat sa, ibang pook ay tila hindi magawa. maghintayhintay muna tayong sandali, at baka mabawasbawasan ang tao'lumuwagluwag naman ng kaunti. ang salo ni tirso. halos di pala makahinga sa sikip ang taong napaparito! ang katlo naman ni dioni. at sa mungkahi ng lalaki, ay nagsipagalis na sila ng takip sa mukha, bilang pakikiugali sa karamihan doon. at samantalang nagdaraan ang panahon sa gayong pagtitiis ng di birobirong hirap, di nila napupuna ay untiunti silang napapalayo sa bungad ng pintong kanilang kinatulusan, natatangay palibhasa ng pabugsobugsong dating ng mga tao. at ilang saglit pa rin ang lumipas bago nila natiyak na sila ay napapadpad pala sa isang gilid na malapit sa dingding na tinatalikuran ng madla.